b'\n_START_ARTICLE_\nFabius Pictor\n_START_PARAGRAPH_\nQuintus Fabius Pictor (n. 254 eaa. \xe2\x80\x93\xc2\xa0?) oli vanhin roomalainen historioitsija, senaattori ja yksi ensimm\xc3\xa4isi\xc3\xa4 annalisteja. H\xc3\xa4n sai cognomeninsa esi-is\xc3\xa4lt\xc3\xa4\xc3\xa4n, joka vuonna 304 eaa. koristi Saluksen temppelin maalauksin. Cannaen taistelun j\xc3\xa4lkeen Pictor osallistui l\xc3\xa4hetyst\xc3\xb6\xc3\xb6n, joka k\xc3\xa4vi kysym\xc3\xa4ss\xc3\xa4 neuvoa Delfoin oraakkelilta. H\xc3\xa4n kirjoitti kreikaksi ja senaattoris\xc3\xa4\xc3\xa4dyn n\xc3\xa4k\xc3\xb6kulmasta Rooman historian aina troijalaisista vaiheista toiseen puunilaissotaan saakka. H\xc3\xa4nt\xc3\xa4 k\xc3\xa4yttiv\xc3\xa4t l\xc3\xa4htein\xc3\xa4\xc3\xa4n Polybios, Livius ja Dionysios Halikarnassolainen. Ciceron aikaan h\xc3\xa4nen teoksensa oli k\xc3\xa4\xc3\xa4nnetty latinaksi.'